Dell
Dell Inc. on yhdysvaltalainen tietokoneita ja oheislaitteita valmistava yritys, jonka Michael Dell perusti vuonna 1984. Sen päämaja sijaitsee Round Rockin kaupungissa, Texasin osavaltiossa. Dell tuotekehittää, valmistaa ja markkinoi laaja-alaisesti henkilökohtaisia tietokoneita, palvelimia, tallennuslaitteita, tietoliikennekytkimiä, televisioita, tulostimia, kämmentietokoneita, ohjelmistoja, oheislaitteita ym.
Duracell
Duracellin perustivat yhdysvaltalaiset Samuel Ruben ja Philip Rogers Mallory, jotka tutustuivat 1920-luvulla. Vuonna 1964 yhtiö otti käyttöön nimen Duracell, joka on kontaminaatio sanoista "durable cell battery" (suomeksi: kestävä kennoparisto).